જો કે અસલ વાત પરિસ્થિતિને અનુકૂળ થવાની છે. આપણો પડિયો કાણો હોય એના રોદણાં રોવા કરતા એની સાથે એડજસ્ટ થવું બહેતર. સાવ પડિયા વિનાના ન હોવા બદલ ભલે આપણે જશન ન મનાવીએ. ન મામા કરતા આપણે કાણાં મામાને સારી તરીકે ચલાવી લઈએ છે. મામો કાણો છે, કંસ તો નહીં ને...! બસ, આવી સમાધાન વૃત્તિને આભારી રહેવાથી કાણો પડિયો ય આવકાર્ય બને છે. જામનગરમાં નસીબના બળિયા લોકો ઘણાં છે. કાણાં પડિયા સાથે જન્મારો કાઢી નાખે છે. વાસ્તવમાં પડિયાનું કાણું જ એમનું નાણું છે. અર્થાત નસીબના બળે ધન પ્રાપ્ત કરવાને બદલ પસીનો પાડીને બે પૈસા રિપિટ બે પૈસા કમાવવા પૂરતું જ ચાલક બળ...! ટૂંકમાં કાણો પડિયો જ વાટકાનો જોગ કરવાનું કારણ બને છે. સાર ગ્રહણ કરવો જ હોય તો 'અભાવ અચ્છા હૈ' સૂત્ર સ્વીકૃત રાખો.